Сяброўская сустрэча гарадскога парламента і лідараў самакіравання школы № 5 прайшла пад назвай “Ініцыятыва. Справа. Вынік” і была прымеркавана да 30-годдзя катастрофы на Чарнобыльскай АЭС. Пачалася сустрэча са знаёмства з дзейнасцю Жодзінскага гарадскога парламента школьнага самакіравання, які, дарэчы, быў створаны ў верасні 2013 года пры гарадскім Савеце дэпутатаў падчас рэалізацыі ініцыятывы Міжнароднага дзіцячага фонду ААН (ЮНІСЕФ) “Горад, дружалюбны да дзяцей”. Парламент, у які ўваходзяць 18 старшакласнікаў-актывістаў з устаноў адукацыі горада і прадстаўнікоў разнастайных грамадскіх маладзёжных аб’яднанняў, сёння ўзначальваюць старшыня Аляксей Лытня і яго намеснік Аляксей Вансовіч.